આ બાબત ધ્યાનમાં આવતા તરત આદેશ થયો કે તમામ કેસની તપાસ અમદાવાદ ક્રાઈમ બ્રાન્ચને સોંપી દેવામાં આવે અને તપાસ ક્રાઈમ બ્રાન્ચ પાસે આવી ગઈ, અમદાવાદ ક્રાઈમ બ્રાન્ચના વડા તરીકે આશીષ ભાટીયા હતા, જયારે ડેપ્યુટી પોલીસ કમિશનર તરીકે અભય ચુડાસમા અને આસીસ્ટન્ટ કમિશનર એચ આર મુલીયાણા હતા,માત્ર ગુજરાતમાં જ નહીં વિશ્વ આખામાં થઈ રહેલી આતંકી પ્રવૃ્તીઓ ટ્રેક કરનાર ગુજરાતના સિનિયર આઈપીએસ આશીષ ભાટીયાને ખ્યાલ આવી ગયો કે વર્તમાન સ્ટાફ અનેે તેમની કુનેહ સાથે સીરીયલ બ્લાસ્ટને ક્રેક કરવો શકય નથી આ ઓપરેશન માટે ખાસ પ્રકારના પોલીસ અધિકારીઓને જરૂર પડશે, આશીષ ભાટીયાએ આ બાબત ગૃહ વિભાગના ધ્યાન ઉપર મુકી અને તરત તેમને લીલી ઝંડી મળી ગઈ.